tomron87/hebrew-wikipedia-sentences-corpus huggingface dataset:
בשנות התשעים התרחשה תקרית שידועה כ"מלחמת מס הכלבים" (Dog Tax War), סכסוך שבסופו של דבר לא היה מלווה בשפיכות דמים מרובה, שהתרחשה על רקע רצונם של השלטונות הבריטים להטיל מס על כל החזקת כלב, כוונה שפגעה בעיקר במאורים וגרמה להתנגדותם.
תקרית נוספת שניתן לייחס לסדרת עימותים זו הייתה מעצרו בשנת 1916 של המנהיג הדתי ופעיל זכויות הקרקעות המאורי רואה קנאנה (Rua Kenana).
יש הטוענים שלסכסוך הקרקעות בבסטיון פוינט (Bastion Point) בשנות השבעים של המאה ה-20 יש גם קו ישיר למלחמות הקרקעות.
משקעים שליליים אלה החריפו עם גילוים של מרבצי זהב ויהלומים ברפובליקה של דרום אפריקה, שמשכו אליהם המוני מחפשי זהב ויהלומים מכל רחבי האימפריה הבריטית.
ממשלת ניו זילנד החליטה לסייע לבריטניה בלחימה ושלחה 6500 אנשי כוחות פרשים וזו הייתה הראשונה במלחמותיה של ניו זילנד מעבר לים.
כמעט כל גבר בניו זילנד רצה להשתתף בלחימה, כך שהמגויסים הראשונים נבחרו על סמך יכולתם הכלכלית לקחת חלק במלחמה.
מי שיכול היה להרשות לעצמו להוציא את הסכום של 25 ליש"ט על רכישת סוס, רובה וציוד, נשלח להילחם.
שני חילות המשלוח הראשונים מבין כל העשרה שגויסו, מומנו בצורה זו.
ההצעה לשלוח את חיל המשלוח הראשון של 200 רובאים רכובים, אושרה על ידי הפרלמנט של ניו זילנד ב-28 בספטמבר 1899, עוד לפני פרוץ המלחמה.
הצעתו זו של ראש ממשלת ניו זילנד, ריצ'רד סדון זכתה לרוב סוחף בפרלמנט עם רק חמישה מתנגדים.
נשות ניו זילנד לקחו גם הן חלק במאמץ המלחמתי.
"גייסות החאקי של הנערות והגברות" (Girls' and Ladies' Khaki Corps) אורגנו בכל רחבי ניו זילנד במהלך שנת 1900 כדי לגייס תרומות כחלק מהמאמץ המלחמתי.
חוסר האפשרות שלהן להתגייס ממש לשירות צבאי, גרמה לנשים להשקיע את עצמן בפעילות פטריוטית בעורף.
פעילות זו התקיימה בכל הערים והעיירות בניו זילנד.
נשות חברה צעירות, לבושות בחצאיות חאקי ובכובעים דומים לאלה של הלוחמים, התארגנו כמערכת ארצית עם היררכיה ארגונית שלמה ועסקו בשורה של פעולות ואירועים לגיוס כספים.
כאמור, שלחה ניו זילנד עשרה חילות משלוח שכללו 6500 איש.
האבדות הסתכמו ב-71 הרוגים בקרבות, 25 הרוגים בתאונות ו-133 מתים ממחלות.
לא ידוע מספרם של הניו זילנדים ששירתו במסגרת צבאות של מדינות אחרות שהשתתפו במלחמה.
מיד לאחר הכרזת המלחמה של בריטניה על גרמניה בראשיתה של מלחמת העולם הראשונה, עשתה זאת גם ניו זילנד ללא היסוס, למרות בידודה הגאוגרפי ואוכלוסייתה הקטנה.
סך כל החיילים והאחיות ששירתו מעבר לים בשנים 1914–1918, להוציא את אלה ששירתו בצבאות אחרים של האימפריה הבריטית, הגיע ל-103,000 איש ואישה, מתוך אוכלוסייה של קצת יותר ממיליון איש.
42% מהגברים בגיל הגיוס שירתו ב-NZEF, חיל המשלוח הניו זילנדי.
16,697 ניו זילנדים נפלו בקרבות ו-41,317 נפצעו במהלך המלחמה, 58% נפגעים.
עוד כאלף איש מתו בחמש השנים לאחר סיום המלחמה כתוצאה מפציעותיהם ו-507 מתו במהלך האימונים על אדמת ניו זילנד.
אחוז הנופלים בקרב הגברים בגיל גיוס ביחס לגודל האוכלוסייה בניו זילנד עמד על 5% והוא הגבוה ביותר מבין כל הדומיניונים שהשתתפו במלחמה לצדה של בריטניה.
בין הכוחות שהשתתפו במלחמה נמנו 2688 מאורים ו-346 תושבי איי האוקיינוס השקט.
פעולתה המלחמתית הראשונה של ניו זילנד הייתה כיבוש סמואה הגרמנית.
למרות שבאופן רשמי סירבו הכוחות הגרמנים במושבה להיכנע, המקום נכבש ללא כל התנגדות.
לאחר שהפליג מייגור גנרל אלכסנדר גודלי (Alexander Godley) בראש חיל המשלוח הניו זילנדי באוקטובר 1914, מילא את מקומו מייג'ור גנרל אלפרד ויליאם רובין (Alfred William Robin) כמפקד הכוחות הצבאיים בבית במשך כל המלחמה והיווה את הציר המרכזי של המערכת המשומנת שדאגה לגיוסם של כוחות תגבור.
המערכה החשובה הראשונה בה השתתפו חייליה של ניו זילנד הייתה מערכת גליפולי באפריל 1915. טעות ניווט גרמה לנחיתת כוחות אנזא"ק (ANZAC – Australian and New Zealand Army Corps) בנקודה שגויה.
2,701 ניו זילנדים נהרגו ו-4,852 נפצעו במהלך מאבק מר שנכשל בהשגת מטרותיו.
עם זאת, משמעותו וסמליותו של קרב גליפולי, מורגשות עד היום בניו זילנד (ובאוסטרליה) בהיותו הקרב הגדול הראשון שחוו חיילי הצבא הניו זילנדי כבנים לאומה צעירה.
יום נחיתת הכוחות בגליפולי, 25 באפריל, מצוין עד היום בשתי המדינות כיום אנזא"ק שהוא יום זיכרון, המצוין בטקסים ובמצעדים, לכל הנופלים בקרב זה בפרט ובכל מלחמותיה של ניו זילנד בכלל.
חיל המשלוח הניו זילנדי השתתף בקרבות נוספים במזרח התיכון במערכה על סיני וארץ ישראל כנגד הטורקים ונלחמו בכול הקרבות עד לכיבוש ירושלים ותבוסת הצבא העות'ומאני וזכו לשבחים על לחימתם יחד עם חבריהם האוסטרלים והבריטים.
במערכה זו השתתפו 17,723 חיילים ניו זילנדים שמתוכם נפלו בקרבות 640 איש ונפצעו 1146.
בצרפת השתתפה הדיוויזיה הניו זילנדית בקרב על הסום, בו הם התקדמו 3 ק"מ מעבר לקווי האויב ותפסו 8 ק"מ לרוחב הקווים.
ביוני 1917 הצטיינה הדיוויזיה בקרב מסין בו נכבש הכפר הסמוך מסין (Messines).
באוקטובר, במהלך קרב פשנדל התקדמו הכוחות פחות מ-500 במחיר דמים כבד שחלק של הדיוויזיה הניו זילנדית בו היה 850 הרוגים.
היה זה הכישלון הגדול הראשון של הדיוויזיה ונותר צרוף בזיכרון הקולקטיבי הניו זילנדי כקרב בו נהרגו הכי הרבה חיילים ביום אחד.
הדיוויזיה נלחמה כנגד הגרמנים במתקפת האביב של 1918. מאוחר יותר הם כבשו את הכפר לה קווסנוי (Le Quesnoy) בפעולה מוצלחת ב-4 בנובמבר 1918. יום זה נחשב למוצלח ביותר מבין ימי הקרב של הדיוויזיה במשך כל דרכה בחזית המערבית.
הם התקדמו 10 ק"מ, שבו 2,000 חיילים גרמנים ולקחו שלל של 60 תותחי שדה.
ניו זילנד גם תרמה תרומה למאמץ המלחמתי בים.
הסיירת "פילומל" (HMNZS Philomel) סיירה במפרץ אלכסנדרטה בצפון-מזרח הים התיכון, נתנה תמיכה לכמה פעולות נחיתה וספגה 3 הרוגים, ביניהם ההרוג הראשון של ניו זילנד במלחמה.
כמו כן לקחה הספינה חלק בהגנתה של תעלת סואץ, בפעולות במפרץ עדן ובסיורים במפרץ הפרסי.
ביוני 1917 הניחו אנשי קומנדו גרמנים מוקשים במימי החופים של ניו זילנד וגרמו לאובדנן של שתי אניות סוחר.
בתקופת מלחמת העולם הראשונה לא היה עדיין לניו זילנד חיל אוויר משלה, אך כמה מאות ניו זילנדים שירתו במסגרת חילות האוויר של בריטניה ושל אוסטרליה.
בסיס האם העיקרי של החיילים הניו זילנדים בעת שירותם באירופה היה מחנה סלינג (Sling Camp) במישור סולסברי שבאנגליה.
כיום המחנה כבר לא קיים, אך עדיין ניתן לראות דמות קיווי ענקית שיצרו החיילים מאבני גיר לבנות על צלע הגבעה הסמוכה לבסיס במהלך תקופות ההמתנה לקרבות.
ניו זילנד נכנסה למלחמת העולם השנייה בהכרזת מלחמה על גרמניה בשעה 9:30 בערב לפי זמן ניו זילנד ב-3 בספטמבר 1939. מבחינה פוליטית, ניו זילנד הייתה מתנגדת קולנית לפשיזם באירופה וכן למדיניות הפיוס כלפי הדיקטטורות הללו.
הדעה שיש לנקוט בקשה כלפי המשטרים הרודנים זכתה לאהדה בציבור הניו זילנדי.
שיקולים כלכליים והגנתיים גם הם הניעו את ניו זילנד להיות מעורבים במלחמה.
משמעותה של ההסתמכות על כוחה של בריטניה היה שאם זו בריטניה נמצאת תחת איום, גם ניו זילנד נמצאת בסכנה במישור הביטחוני ובמישור הכלכלי.
כמושבה בריטית לשעבר הייתה רווחת בציבור הניו זילנדי באופן בולט התחושה שבריטניה היא "מדינת האם" או "המולדת" שלהם.
ראש ממשלת ניו זילנד באותם ימים מייקל ג'וזף סאווג' (Michael Joseph Savage) סיכם זאת בפרוץ המלחמה בהתבטאות שהפכה לקריאה מאוד פופולרית בניו זילנד בתקופת המלחמה: "לאן שבריטניה הולכת, אנחנו הולכים!
היכן שהיא עומדת, אנחנו עומדים!" ("Where Britain goes, we go!
ניו זילנד תרמה כוח אדם לשירות בחיל האוויר המלכותי הבריטי ולצי המלכותי הבריטי.
הצי המלכותי של ניו זילנד עמד לרשות האדמירליות ומפציצים חדשים, שהוזמנו בבריטניה ועמדו להישלח לניו זילנד, הועברו לשימוש של חיל האוויר המלכותי הבריטי.
צבא ניו זילנד שלח את חיל המשלוח הניו זילנדי השני (2NZEF).
בסך הכול שירתו במהלך המלחמה 140,000 ניו זילנדים בחזיתות שמעבר לים בנוסף לעוד 100,000 איש שהיו מגויסים ונשארו בניו זילנד לצורך הגנתה.
בנקודת השיא, ביולי 1942 ניו זילנד החזיקה 154,549 איש ואישה מגויסים (לא כולל אלה שהגנו על העורף) ועד סוף המלחמה שירתו 194,000 גברים ו-10,000 נשים בכל החזיתות ובעורף.
המחיר ששילמה האומה היה כבד.
11,625 הרוגים, היחס הגבוה ביותר בכל האימפריה הבריטית בין מספר ההרוגים לגודל האוכלוסייה.
בניו זילנד עמד יחס זה על 6,684 הרוגים למיליון תושבים בהשוואה ל-5,123 הרוגים למיליון תושבים בבריטניה ול-3,232 הרוגים למיליון תושבים באוסטרליה.
חיל המשלוח השני של ניו זילנד (2NZEF) הוקם תחת פיקודו של מייג'ור גנרל ברנרד פרייברג (Bernard Freyberg) ופעל ביוון, בכרתים, בצפון אפריקה, באיטליה וביוגוסלביה.
המרכיב העיקרי בו הייתה הדיוויזיה השנייה של ניו זילנד שגם עליה פיקד פריברג.
חיל המשלוח השתתף ב-1940 בפלישה הגרמנית ליוון לצדם של הכוחות הבריטים ושאר כוחות האימפריה ולצדם של המגינים היוונים.
לאחר שפלשה גרמניה ליוון, בעלות הברית אולצו לסגת והאבדות של ניו זילנד במערכה זו הסתכמו ב-291 הרוגים, 1826 שבויים וב-387 פצועים קשה.
רובם של החיילים הנותרים פונו לכרתים, שם מונה ברנרד פרייברג להיות מפקד כוחות בעלות הברית באי.
לאחר מכן פלשו הגרמנים לכרתים ולאחר כמה ימים של לחימה קשה בקרב על כרתים, כבשו את האי ו-17,000 חיילים פונו לאלכסנדריה עד לכניעה הבריטית ב-1 ביוני.
רוב החיילים הניו זילנדים הצליחו להיחלץ מכרתים, אך 2180 נפלו בשבי.
זאת בנוסף ל-671 הרוגים ו-967 פצועים.
לוטננט צ'ארלס אפהם (Charles Upham), שהיה היחידי מכל חיילי צבאות האימפריה הבריטית שנלחמו במלחמת העולם השנייה והחייל הקרבי היחידי שעוטר פעמיים בצלב ויקטוריה, זכה בעיטור הראשון שלו בקרב זה.
מנובמבר 1941 היה חיל המשלוח מעורב במערכה בצפון אפריקה.
כחלק ממבצע צלבן, חיילי צבא ניו זילנד שחררו את העיר טוברוק ממצור ממושך של קורפוס אפריקה.
לאחר המצור עמדה ממשלת ניו זילנד על כך שהדיוויזיה תיסוג לסוריה כדי להתאושש, 879 חיילים נהרגו ו-1,700 נפצעו במבצע צלבן, הקרב עם האבדות הרבות ביותר מבין אלה שהדיוויזיה השתתפה בהם במלחמה.
ביוני 1942 קורפוס אפריקה לכד את טוברוק וחיל המשלוח הניו זילנדי נקרא לשוב מסוריה.
התקדמות הקורפוס נבלמה בקרב אל-עלמיין הראשון, בו תפסו הכוחות הניו זילנדים את רכס רוויסאת (Ruweisat Ridge) במתקפה לילית מוצלחת.
אבדות כבדות נגרמו לשתי הבריגדות הניו זילנדיות שהשתתפו בקרב, כאשר הם תקפו את השריון הגרמני וכמה אלפי חיילים נפלו בשבי.
בקרב זה זכה צ'ארלס אפהם בצלב הוויקטוריה השני שלו.
הקרבות שלאחר מכן, כולל קרב אל-עלמיין השני הסתיימו בנסיגה גרמנית כוללת מהגזרה.
ב-13 במאיר 1943 הסתיימה המערכה בצפון אפריקה עם כניעתם של 275,000 חיילי מדינות הציר בתוניסיה.
יומיים לאחר מכן הדיוויזיה הניו זילנדית החלה לנוע חזרה לכוון מצריים וב-1 ביוני התמקמה הדיוויזיה במעדי (Maadi) ובחלואן שבמצרים בכוננות ליציאה לאירופה.
הכוחות הניו זילנדים הועברו מאוחר יותר באותה שנה לאיטליה והשתתפו בכיבושה מידי הגרמנים.
כשנכנסה יפן למלחמה בדצמבר 1941, ממשלת ניו זילנד הקימה עוד חיל משלוח שכונה חיל המשלוח הניו זילנדי השני באוקיינוס השקט – (2nd NZEF (I.P, כדי שיצטרף למלחמתן של בעלות הברית באזור האוקיינוס השקט.
כוח זה החליף חילות מצב שהוצבו בדרום האוקיינוס השקט.
הכוח הלוחם העיקרי של חיל משלוח זה הייתה הדיוויזיה השלישית הניו זילנדית.
עם זאת הדיוויזיה אף פעם לא נלחמה כיחידה אחת.
הבריגדות שהרכיבו אותה נלחמו כיחידות עצמאיות למחצה בקרבות באיי שלמה, באי מונו (Mono Island) ובאי גרין (Green Island).
יחידות צבא ניו זילנד הוחלפו לבסוף על ידי כוחות אמריקנים, והצטרפו לדיוויזיה השנייה באיטליה והשלימו מחסור בכוח אדם בתעשייה האזרחית.
כוחות של חיל האוויר ושל הצי השתתפו בכיבושי האיים כחלק מאסטרטגיית הדילוגים (hopping campaign) האמריקנית בדרך לכיבוש יפן.
פעולות קומנדו ימי וצוללות של היפנים והגרמנים התרחשו בחופי ניו זילנד בכמה הזדמנויות לאורך כל המלחמה ובפעולות אלה הוטבעו 4 ספינות.
עם פרוץ המלחמה, הכוחות הימיים של ניו זילנד היו עדיין הדיוויזיה הניו זילנדית של הצי המלכותי הבריטי.
ניו זילנדים רבים נלחמו לצד מלחים מחילות ים של מדינות האימפריה הבריטית על גבי ספינות של הצי הבריטי לאורך כל המלחמה.
ב-1941 הוקם הצי המלכותי של ניו זילנד, וכאמור, כבר לפני כן היו הספינות הניו זילנדיות על ציותיהן עסוקים בפעילות.
ב-13 בדצמבר 1939 לקחה חלק הספינה "אכילס" (HMNZS Achilles) חלק בקרב נהר לה פלטה כחלק מכוח בריטי שנלחם באוניית המערכה זוטא אדמירל גרף שפיי.
הפעולה הסתיימה בכך שהספינה הגרמנית נסוגה לאורוגוואי הנייטרלית והוטבעה כמה ימים לאחר מכן.
ספינות אחרות, הספינה "גמביה" (HMNZS Gambia) והספינה "לינדר" (HMNZS Leander) לקחו חלק בפעולותיו של הצי המלכותי של ניו זילנד בכל הזירות.
ה"לינדר הטביעה את הספינה האיטלקית "ראמב 1" (Ramb I) וסייעה להטביע את הסיירת היפנית "ג'ינטסו" (Jintsu).
ה"גמביה" ייצגה את ניו זילנד בטקס הכניעה של יפן.
רגע מיוחד שהעלה את המורל, היה הקרב בין שתי שולות המוקשים חסרות החימוש, הספינות "קיווי" (HMNZS Kiwi) ו"מואה" (HMNZS Moa) שעל ידי התנגשות בצוללת היפנית הגדולה מהן I-1, הטביעו אותה.
בראשית המלחמה נראה היה שתפקידו של חיל האוויר המלכותי של ניו זילנד הוא לשמש גורם מאמן שיספק טייסים לחיל האוויר המלכותי הבריטי.
30 המטוסים המודרניים היחידים של החיל, מפציצי ויקרס ולינגטון, הושאלו על צוותיהם כבר באוגוסט 1938 לבריטניה.
מעל 10,000 ניו זילנדים שירתו במלחמה בצוותי האוויר של חיל האוויר המלכותי הבריטי.
3290 מהם איבדו את חייהם ו-580 נפלו בשבי.
שלושה מהם עוטרו בצלב ויקטוריה.
בעוד שרובם שירתו בטייסות שכוח האדם שלהם הורכב מאנשים מכל רחבי האימפריה, 7 טייסות של חיל האוויר המלכותי הבריטי היו על טהרת הניו זילנדים.
אחת מהן, טייסת מס' 75 של חיל האוויר המלכותי של ניו זילנד, טסה ברוב המשימות וסבלה ממספר הנפגעים הגבוה ביותר מכל טייסות ההפצצה של בעלות הברית.
כמה ניו זילנדים הגיעו לדרגות גבוהות בחיל האוויר המלכותי הבריטי.
מרשל אוויר משנה סר קית' פארק, שפיקד על קבוצה מס 11 שנשאה בנטל העיקרי בקרב על בריטניה, הוא הידוע מביניהם.
כאשר נכנסה יפן למלחמה, מיד ניצב חיל האוויר המלכותי של ניו זילנד בקו הראשון.
טייסת מס' 488 הבלתי מאומנת ובלתי מצוידת, נלחמה בקרב הסרק בסינגפור, בעוד מטוסי ענק דו-כנפיים, ה"שורט סינגפור" (Short Singapore) והוויקרס וילדביסט הופעלו מפיג'י.
חיל האוויר המלכותי של ניו זילנד כבר פעל בכמה קרבות כנגד כוחות גרמנים שפגעו בספינות סוחר.
עם זאת הייתה נחוצה תוכנית אימונים לטייסים.
במשך 12 החודשים הבאים ביצע החיל הסבה מהירה להפעלת מטוסי קרב, בהתחלה על גבי כל מטוס פנוי, כולל מטוסים אזרחיים, כנגד התקפה יפנית אפשרית.
לאחר מכן הצטייד החיל במטוסים חדישים יותר ויצא למלחמה נגד יפן.
כוחות מקרב חיל המשלוח הניו זילנדי השני (2NZEF) ומחיל האוויר המלכותי של ניו זילנד, השתתפו בחיל הכיבוש של יפן לאחר סיום המלחמה ונשארו שם עד 1948. חיל האוויר היה גם מעורב ברכבת האווירית לברלין המערבית במהלך הסגר על ברלין בסוף שנות הארבעים על ידי ברית המועצות.
הייתה זו מעורבותה הראשונה של ניו זילנד במה שהפך להיות המלחמה הקרה.
מסוף שנות הארבעים ועד לשנות השבעים המוקדמות, אימוני חובה צבאיים (CMT) היו נהוגים בשתי תקופות שונות כאשר הייתה בשלטון המפלגה הלאומית (New Zealand National Party).
ההחלטה על התקופה הראשונה התבססה על משאל עם שנערך ב-3 באוגוסט 1949. מעל 60,000 צעירים ניו זילנדים השלימו תקופות של 18 חודשי אימונים.
ב-1958 בוטלה התוכנית על ידי הממשלה בראשות מפלגת הלייבור, אך עם חזרתה לשלטון של המפלגה הלאומית, חודשה התוכנית ומדי שנה היו נבחרים 3000 צעירים שיעברו את האימונים, על פי הגרלה שהייתה מבוססת על תאריכי לידה.
לבסוף בוטלה לחלוטין התוכנית על ידי ממשלת הלייבור השלישית ב-31 בדצמבר 1972. מאז השירות בכל זרועות ההגנה של ניו זילנד הוא התנדבותי.
בתקופה שבה הייתה נהוגה תוכנית האימונים, לא נשלחו המגויסים לאזורי לחימה, למרות שרבים מהם בחרו להמשיך בקריירה צבאית ולהשתתף בפעילויות במלזיה, וייטנאם ובמקומות אחרים.
מצב החירום המלאי הוכרז על ידי הממשלה הבריטית ב-18 ביוני 1948 לאחר שלוחמי גרילה של "הצבא לשחרור מלאיה" (Malayan Races Liberation Army), הזרוע הצבאית של המפלגה הקומוניסטית המלאית, רצחו שלושה בעלי מטעי גומי בריטים.
בשלבים הראשונים של המשבר תרומתה של ניו זילנד הסתכמה בכמה קצינים, מטוסים ופריגטות של הצי.
ניו זילנד נעשתה מעורבת יותר במצב החירום החל משנת 1955, בעקבות ההחלטה לשלוח תגבור לכוחות חבר העמים הבריטי שתפקידם העיקרי היה להוות הרתעה לתוקפנות הקומוניסטית בדרום-מזרח אסיה ולהבטיח יכולות ליישום מידי של תוכניות הגנה למקרה שהרתעה זו תכשל.
כפועל יוצא של תפקיד זה הוטל על הכוחות לבצע פעולות כנגד לוחמי הגרילה.
מצידה של ניו זילנד נשלחו כוחות אוויריים מיוחדים (SAS) ומטוסים של חיל האוויר המלכותי של ניו זילנד שהייתה זו משימתם הקרבית הראשונה מאז סיום מלחמת העולם השנייה והפעולה הראשונה שביצעו באמצעות מטוסי סילון.
ב-1958, רגימנט חיל הרגלים של ניו זילנד החליף את ה-SAS.
כאשר הגיעו אנשי הגדוד השני של הרגימנט להחליף את חבריהם מהגדוד הראשון, רוב אנשי הגרילה נסוגו מעבר לגבול התאילנדי וממשלת מלאיה החליטה לבטל את מצב החירום ב-31 ביולי 1960. חיילי צבא ניו זילנד המשיכו להיות מועסקים מעת לעת במשימות אבטחה על הגבול כצעדים מנע במשך 4 השנים הבאות.
כ-1,300 ניו זילנדים שירתו בעימות זה, מהם מתו רק 15 שמתוכם רק 3 נהרגו כתוצאה מפעילות קרבית.
העימות בין אינדונזיה למלזיה 1963–1966
כחלק מהמגמה שלה לפנות את מושבותיה בדרום-מזרח אסיה, איחדה בריטניה את מושבותיה שבאי בורנאו עם אלה שבחצי האי המלאי כדי ליצור את הפדרציה של מלזיה.
צעד זה נתקל בהתנגדות מצידה של ממשלת אינדונזיה.
העימות בין אינדונזיה ומלזיה החל ב-20 בינואר 1963 כאשר שר החוץ האינדונזי סובנדריו (Subandrio) הכריז שארצו נמצאת במצב של עימות עם מלזיה.
מסוף שנת 1963 ביקשו הבריטים ממשלת ניו זילנד עזרה צבאית באזור.
הממשלה השנייה מטעם המפלגה הלאומית סירבה בהתחלה, מחוסר רצונה להיות מעורבת במלחמה עם אינדונזיה.
עם זאת, כאשר צנחנים אינדונזים נחתו בג'והור (Johor) בספטמבר 1964, היה זה רגימנט חיל הרגלים של צבא ניו זילנד אחד מכוחות חבר העמים הבריטי שהיו באזור ושקיבל את רשותה של ממשלת ניו זילנד ללכוד את הפולשים.
בחודש שלאחר מכן 52 חיילים אינדונזים נחתו בפונטיאן (Pontian) וגם הם נתפסו על ידי החיילים הניו זילנדים.
שינוי במדיניותה של ניו זילנד חל כאשר סוקרנו הרחיב את היקף הפלישות של מורדים אינדונזים לבורנאו וכוחות הצבא הבריטי היו כבר על סף שבירה.
ממשלת ניו זילנד לא יכלה עוד להתעלם מהבקשות לעזרה וחיל המשלוח יצא להילחם בפולשים.
הכוח כלל יחידה של הכוחות המיוחדים (SAS), את הגדוד הראשון של רגימנט חיל הרגלים וכמה ספינות של הצי.
הכוחות היו מעורבים בכמה קרבות, אך בסוף שנת 1965 עלה לשלטון באינדונזיה גנרל סוהארטו בעקבות הפיכה צבאית.
עקב העימות הפנימי האינדונזי הזה, פחת האינטרס שלהם להמשיך את המלחמה במלזיה והיא הסתיימה במאי 1966.
ניו זילנד שלחה שש פריגטות, כמה ספינות קטנות וכוח מתנדבים מיומן של 1,044 חיילים למלחמת קוריאה.
הספינות פעלו תחת פיקוד בריטי והיו חלק מכוח הסריקה הימי של הצי האמריקני בקרב על אינצ'ון, בבצעם פשיטות על החוף והפגזות של היבשה.
הכוחות הניו זילנדים נשארו בקוריאה במספרים משמעותיים במשך 4 שנים עד שביתת הנשק של 1953. החיילים האחרונים עזבו ב-1957 וקצין קישור נשאר עד 1971. 3,794 חיילים שירתו בחיל המשלוח ו-1,300 בכוח הימי.
33 נהרגו בקרבות, 79 נפצעו וחייל אחד נפל בשבי ושוחרר עם חתימת הסכם שביתת הנשק.
טייס ניו זילנדי שטס במסגרת חיל האוויר המלכותי הבריטי נפל גם הוא בשבי כאשר מטוסו הופל ליד פיונגיאנג ושוחרר גם הוא באותו זמן.
מלח אחד של הצי נהרג במהלך המלחמה.
כמו במדינות אחרות, מלחמת וייטנאם הייתה נושא שנוי במחלוקת בניו זילנד והציתה מחאה נרחבת של תנועות אנטי-מלחמתיות ששאבו את השראתם מעמיתיהם האמריקנים.
מלחמה זו הייתה גם הראשונה שבה ניו זילנד השתתפה לצידה של מדינה אחרת מאשר בריטניה, לצידה של ארצות הברית במסגרת מחויבותה על פי הסכם ANZUS.
תרומתה של ניו זילנד למלחמה החלה ב-1962 עם חיל משלוח ראשוני של כוחות הנדסה שלא עסקו בפעילות קרבית והחל מ-1965 נשלחו סוללת תותחנים, יחידת הכוחות המיוחדים (SAS) ו-2 פלוגות חיל רגלים.
כל אלה שהו בווייטנאם עד שנת 1971.
המזרח התיכון 1982 עד היום
ניו זילנד סייעה לארצות הברית ולבריטניה ברבות מפעולותיהן במזרח התיכון בעשורים האחרונים.
אולם רק באפגניסטן ביצעו פעולות קרביות של ממש.
במדינות אחרות באזור ביצעו כוחות ההגנה של ניו זילנד פעולות הנדסה וסיוע.
במהלך מלחמת איראן–עיראק שתי פריגטות של הצי המלכותי של ניו זילנד הצטרפו לכוחות של הצי המלכותי הבריטי בשמירה על נתיבי השייט במפרץ הפרסי וב-1991 נשלחו 3 מטוסי תובלה וצוות רפואי לסיוע לכוחות הקואליציה הבין-לאומית במלחמת המפרץ.
אחרי המלחמה השתתפה ניו זילנד בפעולות לפיקוח מטעם האו"ם על נשק בלתי קונבנציונלי.
משימתה העיקרית של ניו זילנד באזור זה בעשורים האחרונים היא המשימה באפגניסטן שמתנהלת בהנהגת ארצות הברית מאז פיגועי 11 בספטמבר ב-2001. אנשי היחידה המיוחדת SAS נשלחו לאפגניסטן ובמרץ 2002 לקחו חלק במבצע אנקונדה כנגד כוחות אל-קאעידה והטליבאן.
ניו זילנד גם שלחה שני מטוסי תובלה וכוח שיקום של 122 איש שממוקם במחוז ביימן (Bamyan) מאז 2003. עד כה הסתכמו אבדותיה של ניו זילנד במערכה באפגניסטן ב-2 הרוגים ובשני פצועים.
חייל אחד מהכוחות המיוחדים, ווילי אפיאטה (Willie Apiata) עוטר בצלב ויקטוריה.
כוחות ההגנה של ניו זילנד היו מעורבים בכמה משימות שמירת שלום וככוח משקיפים.
בין משימות אלה היו כוח המשקיפים בבוסניה מ-1992 עד 2004, משלחת הומניטרית בסומליה מ-1992 ועד 1994, משקיפים צבאיים בהאיטי מ-1994 עד 1995, ומשימת קישור בקוסובו מ-1999 ועד 2008. הפעולות שבהן השתתף מספר משמעותי של חיילים ניו זילנדים היו:
ב-1952 שלושה קצינים ניו זילנדים הושאלו כמשקיפים צבאיים לכוח המשקיפים הצבאיים של האו"ם בקשמיר, כדי לפקח על הפסקת האש בין פקיסטן לבין הודו.
קצינים ניו זילנדים רבים, כולל קצינים מהכוחות הטריטוריאליים, שירתו שם עד 1976.
במשך שנים רבות, שלחה ניו זילנד משקיפים צבאיים (נכון להיום 8) לארגון הפיקוח על הפסקת אש של האומות המאוחדות (UNTSO) במזרח התיכון.
כוח אדם זה פועל ככוח משקיפים צבאיים ומוצב בסוריה, בישראל, ובדרום לבנון.
תפקידם של המקיפים הוא לוודא שהסכמי השלום והסכמי שביתת הנשק מקוימים והם מדווחים על כל חריגה מהם.
לאחר מלחמת לבנון השנייה ב-2006 נשלח צוות לסילוק פצצות לפעול בדרום לבנון.
ב-1979 שלחה ניו זילנד כוח של 75 קצינים וחיילים לכוח הפיקוח של חבר העמים הבריטי שהוקם כדי לפקח על הביצוע של ההסכם לסיום מלחמת רודזיה.
הכוחות פיקחו על ריכוזם של לוחמי הגרילה בשישה מקומות כינוס במהלך התקופה שבה הוכרזה הפסקת אש והתקיימו בחירות כלליות.
בעקבות הבחירות כוח הפיקוח החל לסגת מהמדינה החדשה שהוקמה, זימבבואה, ב-2 במרץ 1980 והחברים האחרונים בכוח עזבו ב-16 במרץ.
כוח המשקיפים הרב לאומי בסיני 1982 עד היום
ביום אנזא"ק 1982 הגיעה קבוצה קטנה של שישה חיילים ניו זילנדים לסיני כתרומתה של ניו זילנד לכוח המשקיפים הרב-לאומי (MFO).
הייתה זו תחילתה של מחויבות ארוכת טווח של ניו זילנד למשימת שמירת השלום בסיני.
משימתם של אנשי ה-MFO הייתה בתחילה לפקח על נסיגת ישראל מהטריטוריה המצרית.
כנף של חיל האוויר המלכותי של ניו זילנד הייתה מוצבת במקום לסירוגין עד 1986. ניו זילנד הרחיבה את מחויבותה למשימה, שכעת היא תלת-זרועית באופייה, עם כוח של שתי מחלקות של חיילים וחיילות שמתמחים בתפקיד ומשרתים ב-MFO בסבבים של חצי שנה.
מחויבותה של ניו זילנד למדינות הבלקן החלה ב-1992 עם שליחתם של משקיפים צבאיים של האו"ם במסגרת כוח ההגנה (UNPROFOR).
ב-1994 ניו זילנד שלחה את שתי הפלוגות הראשונות של חיל רגלים ממוכן ששירתו במסגרת גדודים בריטים.
כוח זה כונה OP RADIAN.
כאשר הסתיימה פעילות זו, המשיכה ניו זילנד לשלוח 12–15 חיילי תותחנים ושריון לחיל המשלוח הבריטי, ושלושה קצינים לכוח הייצוב של נאט"ו (SFOR).
עם הרחבת המשימה, השתנה תפקידו של הכוח הניו זילנדי לכוח קישור ולצוות משקיפים בעיר הבוסנית פריג'דור (Preijedor).
המשימה המשיכה עד להעברתה מ-NATO SFOR ל-EUFOR Althea של האיחוד האירופי ב-2 בדצמבר 2004. בשנת 2007 סיים הכוח את תפקידו שם.
בעקבות משאל העם לעצמאות של מזרח טימור ב-1999, הכוח בהנהגת אוסטרליה, (INTERFET), הוצב באי בהסכמתה של ממשלת אינדונזיה עם התדרדרות מצב הביטחון שם.
INTRFET היה מורכב מנציגיהם של 17 מדינות, כ-9,900 איש בסך הכול.
בסך הכול שירתו במזרח טימור לאורך כל התקופה כמעט 4,000 ניו זילנדים.
בנוסף לפעולותיהם כנגד אנשי המליציות, הכוחות היו מעורבים בפעולות בניית כבישים ובתי ספר, בשיקום אספקת המים, באימון כוח ההגנה של מזרח טימור ובפעולות סיוע נוספות.
שיעורי אנגלית וסיוע רפואי גם הם סופקו.
כוחות ההגנה של ניו זילנד נסוגו בנובמבר 2002 ומאחור נשאר רק צוות קטן לטובת אימון כוחות ההגנה המקומיים.
במאי 2006 לחימה רחבת היקף פרצה בבירת המדינה דילי כתוצאה מהתפטרות רבתי של 591 חיילים וכתוצאה ממתיחות בין כוחות ההגנה של מזרח טימור לבין משטרת המדינה.
חיל משלוח של 12 איש נשלח מניו זילנד ודאג לביטחון בעיר בשיתוף פעולה עם חיילים ושוטרים מאוסטרליה, מלזיה ופורטוגל.
4 אנשים מהכוח הניו זילנדי נהרגו בפעילות במזרח טימור.
ניו זילנד השתתפה במשלחת הסיוע האזורית לאיי שלמה (RAMSI), שמטרתה הייתה להשיב את השקט לאיי שלמה לאחר מלחמת האזרחים שם.
המשלחת תפקדה יותר ככוח משטרה זמני והצליחה במידה פחותה בהשבת הביטחון במדינה באופן כללי.
בין השאר הסגיר עצמו בתיווכם מנהיג המיליציה הרולד קק (Harold Keke).
ניו זילנד שלחה 4 מסוקים וכ-230 חיילים הכוללים כוחות רגלים, הנדסה, רפואה וסיוע.
משלחת הסיוע צומצמה ביולי 2004 כאשר שבה היציבות למדינה.
באפריל 2007 השתתפה ניו זילנד בפעולות סיוע לאחר רעידת אדמה שהתרחשה במדינה.
באוגוסט 2013 עזבו את איי שלמה אחרוני החיילים הניו זילנדים.
ניו זילנד התנגדה ובאופן רשמי גינתה את הפלישה לעיראק ב-2003. עם זאת נשלחו הפריגטה "קה טאהא" (HMNZS Te Kaha) ומטוס סיור ימי לוקהיד P-3 אוריון למשימות סיור במפרץ הפרסי לפעול תחת פיקוד אמריקני.
כחלק מהפעולות שננקטו בעקבות החלטת מועצת הביטחון של האו"ם 1483 נשלח מניו זילנד כוח קטן של מהנדסים ותומכים כדי לסייע לשיקום שלאחר המלחמה ולהגיש סיוע הומניטרי.
המהנדסים שבו הבייתה ב-2004. נכון להיום נמצאים בעיראק שני קציני קישור מטעם האו"ם בעיראק.
ב-18 בנובמבר 2006 נשלח כוח של 72 איש מכוחות ההגנה של ניו זילנד יחד עם קצינים ממשטרת ניו זילנד ומהצבא והמשטרה של אוסטרליה, על פי בקשת ממשלת טונגה לסייע בהשלטת סדר בבירת המדינה נוקואלופה לאחר שפרצו שם מהומות.
משימתם העיקרית של הכוחות הניו זילנדים היא להגן על נמל התעופה הבין-לאומי של טונגה ועם שוך המהומות נפתח השדה מחדש והכוח שב הביתה ב-2 בדצמבר.
כוחות ההגנה של ניו זילנד מעורבים בפעולות המחקר באנטארקטיקה מאז שנות החמישים.
חיל האוויר המלכותי של ניו זילנד הפעיל שני מטוסי אוסטר T7 ומטוס ביוור אחד.
הצי המלכותי של ניו זילנד ליווה שיירות אספקה ואף הפעיל שיירות אספקה משלו, סיפק שירותי תמיכה ושירותי חיזוי מזג אוויר לפעולותיה של ארצות הברית ביבשת, ניהל פעולות מחקר מדעי וסייע לבניית בסיס סקוט.
ב-1964 טייסת מס' 40 של חיל האוויר המלכותי של ניו זילנד הצטיידה במטוסי הרקולס שביצעו טיסות הלוך ושוב לאנטארקטיקה.
כמו כן מבצע חיל האוויר פעילות באזור בסיס סקוט ונמצא שם במצב כוננות להצנחת דואר ואספקה רפואית לצוותים השוהים שם בחורף.
ההיסטוריה הצבאית של דרום אפריקה מתמשכת על פני תקופה ארוכה מאז ימי ההתיישבות ההולנדית באמצע המאה ה-17 ועד היום.
מלחמות ועימותים רבים אירעו לאורך תקופה זו, בתוך דרום אפריקה ומחוצה לה.
מלחמות אזרחים ומלחמות חיצוניות, כולל השתתפות במלחמות העולם ובמלחמות נוספות ברחבי העולם במהלך המאה העשרים.
הגעתם של המתיישבים ההולנדים הקבועים הראשונים של חברת הודו המזרחית ההולנדית לכף התקווה הטובה ב-1652 הפגישה אותם פנים אל פנים עם האוכלוסייה המקומית, כמו הקויסאנים (מונח כללי לבני הקוי קוי (ההוטנטוטים , כפי שנקראו על ידי ההולנדים), והבושמנים) וכמה שבטי בנטו.
עם התפתחות קשרי המסחר בין ההולנדים לבין הקוי קוי, פרצו עימותים ביניהם על בעלות על אדמה ועל מקנה.
עימותים אלה גרמו להתקפות אלימות ולהתקפות-נגד של שני הצדדים, הידועים כמלחמות ההולנדים והקוי קוי (Khoikhoi-Dutch Wars).
במהלך 1664, התגלעו מתחים בין בריטניה לבין הולנד עקב שמועות על מלחמה קרבה ובאה.
באותה שנה החלה בניית מבצר בצורת מחומש על החוף וב-1679 נבנו חמישה ביצורים בצורת קדקודים מסביב למחומש כך שצורת המבצר הפכה להיות כשל כוכב.
בתקופה ההיא עמדה המצודה על קו החוף, אך כיום, עקב פעולות של ייבוש קרקע, ניצבת המצודה במרכז העיר קייפטאון.
המצודה נבנתה בין השנים 1666 ל-1679 על ידי חברת הודו המזרחית ההולנדית וכיום היא הבניין העתיק ביותר בדרום אפריקה.
המצודה שימשה כמפקדת צבא דרום אפריקה באזור המערבי של מושבת הכף וכיום נמצא בה מוזיאון צבאי ומתקיימים בה טקסים צבאיים.
קרב מיוזנברג היה קרב קטן אך משמעותי מאוד להמשך ההיסטוריה של דרום אפריקה והתקיים ב-1795 במיוזנברג שליד קייפטאון.
תוצאת הקרב הייתה השתלטותה של בריטניה על מושבת הכף.
במילים אחרות, שהמושבה תעבור לידיה של בריטניה.
סיימונס טאון נכבשה ב-14 ביוני על ידי כוח של 350 אנשי חיל הנחתים המלכותי יחד עם 450 חיילי רגלים, עוד לפני שההולנדים הספיקו להעלות את העיר באש.
בעקבות התכתשויות בתחילת ספטמבר, ניסו ההולנדים לכבוש את העיר מחדש, אך תגבורות שהגיעו מבריטניה גרמו להולנדים לסגת.
עם הגעתם של תגבורות נוספות המשיכו הבריטים להתקדם לתוככי המושבה והיא נכבשה כולה ב-16 ביוני 1795.
הבריטים שלטו במושבת הכף במשך 7 השנים הבאות והיא הושבה להולנדים ב-1804. ב-1806 שבו הבריטים וכבשו את המושבה שנית בקרב בלאוברג (Blaauwberg) והשליטה במושבה נשארה בידם במשך יותר ממאה שנה לאחר מכן.
מלחמות הקוסה (Xhosa Wars), היו סדרה של תשע מלחמות בין חלקים מעם הקוסה לבין מתיישבים אירופאים ובעלי בריתם מקרב הקוסה, בין השנים 1779–1879 באזור שמהווה כיום את החלק המזרחי של מושבת הכף.
המלחמות גרמו לבני הקוסה לאבד את רוב אדמותיהם ולשעבודם לשלטון האירופאי.
מלחמת האזרחים של הזולו (Zulu Civil War) או מלחמת זולו-נדוואנדווה (Ndwandwe–Zulu War) התקיימה בשנים 1817–1819 בין הממלכה המתפתחת של עם הזולו לבין שבט הנדוואנדווה (Ndwandwe).
מנהיגם של הזולו, שאקה, הכניס דרך לחימה מהפכנית באמצעות השימוש בחנית האסגאי (Assegai) בעלת הידית הקצרה והלהב הרחב, ששימשה כנשק דקירה לטווח קצר.
על פי חוקיו של שאקה העונש על אובדן האסגאי היה מוות, לכן הוא לא הוטל כמו חנית.
הוא גם ארגן את הלוחמים ביחידות קרביות מסודרות שנקראו אימפי והם היו מצוידים במגינים עשויים מעור פרה.
בקרב על גבעת גקולי (Battle of Gqokli Hill) ב-1819 כוחותיו גברו על כוח גדול יותר במספר אנשיו של אנשי הנדוואנדווה.
בקרב נוסף שהתרחש ב-1820 בנהר מלאטוז (Mhlatuze River) הובסו הנדוואנדווה סופית והם נדדו צפונה ומזרחה.
הייתה זו ראשיתה של ה"מפקאנה" (חיסול, בשפת הזולו) או "דיפאקאן" (הגירה כפויה, בשפת הסותו), נדידת עמים רבתי של עמים אפריקאים רבים.
השטח שכבשו הזולו מיושב על ידיהם עד היום ואת אורח החיים שלהם ניתן לקשר לימיו של שאקה.
קרב איטאלאני (Battle of Italeni) בראשית 1838 בין ה"פורטרקרים" (Voortrekkers, "חלוצים" בורים בשפת האפריקאנס) במהלך הטרק הגדול הסתיים בהדיפת הבורים על ידי צבאות הזולו.
ב-9 באפריל התייצב מול הבורים צבא זולו של 8,000 לוחמים.
יחידות הקומנדו הבוריות שבו לבסיסם ב-12 באפריל.
הגנרל הבורי פיט אויס (Piet Uys) הקים יחידת פשיטה של 15 איש.
בלוחמה שהתקיימה בהמשך נהרגו אויס, בנו ועוד כמה מאנשיהם והבורים נסוגו.
מקובל לחשוב שבלי לקחי קרב זה, שימוש בעגלות השוורים כמחסה ובחירת מקום הקרב מבלי להיתפס לא מוכנים בשטח לא נוח, לא היו מצליחים הבורים להביס את הזולו בקרב נהר הדם (Battle of Blood River) ב-16 בדצמבר באותה שנה.
בקרב נהר הדם נצחו הפורטרקרים בזכות טקטיקה מוצלחת של מערך הגנתי היקפי מאורגן היטב עם קבוצות פרשים שיצאו ממנו והעסיקו את כוחות צבא הזולו.
בסופו של יום נמנו אצל הבורים רק שלושה פצועים ו-3,000 הרוגים מקרב הזולו.
מלחמת הזולו התרחשה בין ה-11 בינואר לבין ה-4 ביולי 1879 בין כוחות צבא בריטניה לבין כוחות צבא הזולו.
מלך הזולו קטשאויו קמפנדה עלה לשלטון לאחר מות אביו שש שנים מוקדם יותר.
יחסו להתיישבות האירופאית בתחומי ממלכתו הייתה הרבה פחות סלחנית בהשוואה לאביו.
הוא השקיע בפיתוח ושדרוג צבאו ואף הצליח לרכוש נשק חם, אך חייליו לא היו מיומנים בשימוש בהם.
גישתו כלפי המיסיונים שהוקמו בשטחו הייתה עוינת ומה שהצית את המלחמה היו מעשי טבח שערך בנשים מבני עמו.
סכסוכי גבולות בינו לבין תחומי ההתיישבות האירופאית הובילו את הנציב הבריטי בנאטאל להכריז על אולטימטום נגדו.
כוח הפלישה הראשונה חולק לשלושה חלקים: החלק הראשון הוצב מצפון לארץ הזולו ומנה 1,400 חיילים בריטים ו-400 חיילים אפריקאים.
החלק השני, כוח הפלישה העיקרי, מנה 5,000 חיילים בריטים ו-5,200 חיילים אפריקאים, והתחלק לשלושה טורים.
כוח נוסף של 3,000 חיילים אפריקאים נשאר מאחור כחיל מצב וככוח עתודה.
מולם התייצבו 40,000 לוחמי זולו.
בשורה של קרבות שהתנהלו בחודשים פברואר–מרץ הובסו הבריטים בחלק מהם ובחלק מהם בקושי שרדו.
תגבורת שהגיעה מבריטניה במאי כללה דיוויזיה שלמה מצוידת בתותחים ואף בשני מקלעי גאטלינג.
ב-3 ביוני התקדמו הכוחות הבריטים לעבר בירת ממלכת הזולו אולונדי וצרו עליה.
לאחר מצור של חודש נפלה העיר ב-4 ביולי והיא הועלתה באש.
הרקע לפרוץ מלחמת הבורים הראשונה היה גילוי מרבצי יהלומים בשטחיהם של הבורים בשנת 1869. עד אז לא גילו הבריטים עניין מיוחד בשטחים אלה והסתפקו בשלטון במושבת הכף שמדרום להם.
עם חיסולה של ממלכת הזולו התפנו הבריטים לפעול למען סיפוח השטחים הללו לתחום שליטתם.
הבורים, שהרגישו מנושלים פעם נוספת על ידי הבריטים, התארגנו למאבק מזוין.
בדצמבר 1880 הכריזו הבורים באופן חד צדדי על עצמאותה של הרפובליקה הדרום-אפריקאית שהייתה נפרדת מתחום השליטה הבריטי.
בראש המדינה החדשה עמד פול קרוגר.
הבורים היו מאורגנים היטב, הכירו את השטח והייתה להם מיומנות גבוהה כצלפים מעולים וכפרשים מצוינים.
בנוסף הם היו חדורים באמונה עמוקה בצדקת דרכם וברצונם לשמור על עצמאותם ולשם כך היו מוכנים להילחם עד טיפת דמם האחרונה.
הם היו מאורגנים בכוחות קטנים שנקראו יחידות קומנדו (המקור למושג קומנדו ראשיתו בימים ההם), שלהם הייתה עצמאות לפעול ביוזמות מקומיות ולהציק לחיילות המצב הבריטים.
מולם ניצבו כוחות צבא בריטים שהיו כפופים לפקודות מסודרות ולמפקדים בשטח לא היה חופש ליזום מהלכים עצמאיים.
בנוסף, חשוב לזכור כי חיילי הצבא הבריטים, כצבא אימפריאלי מפואר, לבשו מעילים אדומים שהיוו מטרה קלה לכדורי הצלפים הבורים.
הבורים לעומתם לבשו את בגדי האיכרים שלהם שצבעיהם החומים והאפורים שימשו הסוואה מצוינת על רקע הנופים האפריקאים.
בשורה של קרבות קשים בחודשים ינואר ופברואר 1881 נחלו הבריטים תבוסה קשה וכוחותיהם שנלחמו מול הבורים נמחקו כמעט לחלוטין.
ב-6 במרץ 1881 נחתם הסכם שביתת הנשק וב-23 במרץ נחתם הסכם שלום, במסגרתו הכירה ממשלת בריטניה ברפובליקות הדרום אפריקאיות העצמאיות.
מלחמת הבורים השנייה התקיימה בין ה-11 באוקטובר 1899 לבין ה-31 במאי 1902. המלחמה נטשה בין כוחות האימפריה הבריטית לבין שתי המדינות הבוריות העצמאיות של מדינת אורנג' החופשית והרפובליקה הדרום-אפריקאית (או טרנסוואל).
בסיומה של המלחמה איבדו שתי הרפובליקות את עצמאותן ונטמעו בתחום השליטה של האימפריה הבריטית.
מחיר הדמים של המלחמה היה גבוה במיוחד.
22,000 חיילי האימפריה (מהודו, אוסטרליה, ניו זילנד, קנדה ומבריטניה עצמה) איבדו את חייהם במלחמה (7,792 איש נהרגו בקרבות והשאר מתו ממחלות), 6,000–7,000 חיילי קומנדו בורים נהרגו ועוד 20,000–28,000 אזרחים בורים (בעיקר נשים וילדים) מצאו את מותם.
בנוסף נהרגו עוד כ-20,000 שחורים.
אחרוני הכוחות הבורים נכנעו במאי 1902 ונחתם "הסכם פריניחינג" (Treaty of Vereeniging).
בשנת 1910 הוקם האיחוד של דרום אפריקה (Union of South Africa).
עם פרוץ מלחמת העולם הראשונה הצטרף האיחוד של דרום אפריקה לצדה של בריטניה במלחמה נגד גרמניה.
הן ראש הממשלה לואי בותה והן שר ההגנה יאן סמאטס שהיו כמה שנים קודם לכן ממנהיגי הצבא הבורי ולחמו כנגד בריטניה במלחמת הבורים, היו כעת עמודי התווך של הממשלה הדרום אפריקאית הפרו-בריטית והיו לחברי קבינט המלחמה האימפריאלי.
דרום אפריקה לקחה חלק חשוב במאמץ המלחמתי כנגד גרמניה.
למרות התנגדות בורית מבית, הובילה הממשלה שמנהיגיה היו אפריקאיים, ללא כל היסוס את צבאה להילחם לצידן של מדינות ההסכמה.
הממשלה נתנה את הסכמתה לכך שהצבאות הבריטים שהיו מוצבים בדרום אפריקה יעזבו אותה לטובת השתתפותם במלחמה באירופה והיא בעצמה נכנסה למהלך של פלישה לדרום-מערב אפריקה הגרמנית.
מרכיבים מצבא דרום אפריקה סירבו לקחת חלק במלחמה כנגד גרמניה ופתחו במרד כנגד הממשלה.
בתגובה הכריזה הממשלה על ממשל צבאי וכוחות נאמנים לממשלה תחת פיקודם של בותה וסמאטס דיכאו את המרד שהיה ידוע בשם מרידת מאריץ.
פעולות צבאיות של דרום אפריקה כנגד גרמניה
כוחות ההגנה של האיחוד לקחו חלק בכמה זירות:
דרום אפריקה הובילה את המערכה בדרום-מערב אפריקה וכבשה את המושבה מידי הגרמנים.
אחרי המלחמה קיבלה דרום אפריקה את שטח המושבה כשטח מנדט מטעם חבר הלאומים ושלטה בו עד סוף שנות השמונים, עת קיבלה נמיביה את עצמאותה.
חיל משלוח צבאי תחת פיקודו של יאן סמאטס נשלח למזרח אפריקה הגרמנית (מאוחר יותר טנגניקה וכיום טנזניה).
מטרתו של הכוח הייתה להילחם נגד הכוח הגרמני שהיה שם וללכוד את הגנרל פאול פון לטו-פורבק.
לטו-פורבק נלחם בראש צבאו הקטן ובשלב מסוים עבר למוזמביק ולאחר מכן לרודזיה הצפונית, שם נכנע שלושה ימים לאחר סיום המלחמה.
חייליה של הבריגדה הראשונה של דרום אפריקה (1st South African Brigade) נשלחו לצרפת ונלחמו בחזית המערבית.
הקרב בו שלמו חיילי דרום אפריקה את מחיר הדמים הגבוה ביותר היה קרב יער דלוויל (Battle of Delville Wood) ב-1916.
גייס מושבת הכף (Cape Corps) נלחם במסגרת חיל המשלוח המצרי במערכה על ארץ ישראל והשתתף בקרב מגידו.
תרומותיה של דרום אפריקה במלחמת העולם הראשונה
מעל 146,000 לבנים, 83,000 שחורים ו-2,500 צבעונים ואסיאניים שרתו ביחידות הצבאיות של דרום אפריקה במהלך מלחמת העולם הראשונה, כולל 43,000 איש במערכה בדרום מערב אפריקה ו-30,000 בחזית המערבית.
כ-3,000 דרום אפריקאים הצטרפו לגיס התעופה המלכותי.
אבדותיה של דרום אפריקה במלחמה מסתכמות ב-18,600 נפגעים, מתוכם 12,452 הרוגים שמתוכם 4,600 נהרגו במערכה באירופה לבדה.
נמליה של דרום אפריקה היו מרכיב חשוב במאמץ הכללי לשמור על נתיב השייט החיוני להודו.
התלבטויות פוליטיות עם פרוץ המלחמה
ערב מלחמת העולם השנייה מצאה עצמה דרום אפריקה במצב מיוחד של מבוכה פוליטית וצבאית.
מה שהטריד במיוחד את הרצוג הייתה העובדה שמבחינה חוקתית דרום אפריקה הייתה מחויבת לעמוד לצדה של בריטניה במלחמתה כנגד גרמניה הנאצית.
ברית ההגנה הבריטית-פולנית חייבה את בריטניה, וכתוצאה מכך גם את הדומיניונים שלה, לסייע לפולין כנגד הפלישה הגרמנית אליה.
לאחר שפלשו כוחותיו של היטלר לפולין ב-1 בספטמבר 1939, הכריזה בריטניה מלחמה על גרמניה תוך ימים ספורים.
הכרזת המלחמה של דרום אפריקה
ב-4 בספטמבר 1939 סירבה המפלגה המאוחדת לקבל את עמדתו של הרצוג, הדיחה אותו מראשות הממשלה ובמקומו מונה מחדש סמאטס.
עם כניסתו לתפקיד הודיע סמאטס באופן רשמי כי דרום אפריקה נמצאת במצב של מלחמה עם גרמניה.
המשימה הראשונה שהעמיד סמאטס לנגד עיניו הייתה ביצורה של דרום אפריקה כנגד פלישה ימית אפשרית של גרמניה בייחוד לאור העובדה שלדרום אפריקה הייתה חשיבות אסטרטגית עולמית הנובעת ממיקומה הרגיש על נתיבי השייט מסביב לכף התקווה הטובה.
סמאטס נקט בצעדים תקיפים כנגד פעילי התנועה הפרו-נאצית בדרום אפריקה (Ossewabrandwag, באפריקאנס "שומרי קרונות השוורים", זכר לימי "הטרק הגדול"), שאף ביצעו מעשי חבלה, וכלא את מנהיגיה עד לסוף המלחמה.
אחד מהם היה ג'ון פורסטר, לימים ראש ממשלת דרום אפריקה בשנות השישים והשבעים.
ראש הממשלה יאן סמאטס היה הגנרל הלא-בריטי היחידי שדעתו התקבלה על ידי ראש ממשלת בריטניה בזמן המלחמה וינסטון צ'רצ'יל.
סמאטס הוזמן להצטרף כחבר בקבינט המלחמה האימפריאלי ב-1939 בתוקף היותו הדרום אפריקאי הבכיר ביותר שצידד במלחמה נגד גרמניה.
ב-28 במאי 1941 הועלה סמאטס לדרגת פילדמרשל שלהצבא הבריטי, והפך להיות הדרום אפריקאי הראשון שהחזיק בדרגה זו.
בסופו של דבר שילם סמאטס מחיר פוליטי כבד על קרבתו לממסד הבריטי, למלך ולצ'רצ'יל.
הפופולריות שלו גוועה בקרב הרוב הלאומני של הציבור האפריקאנרי והתמיכה בו הצטמצמה לחוגים הליברלים בציבור זה.
תרומותיה של דרום אפריקה במלחמת העולם השנייה
דרום אפריקה וכוחות ההגנה שלה לקחו חלק ברבות מזירות המלחמה.
תרומתה של דרום אפריקה התמקדה בעיקר במשלוח כוחות צבאיים, טייסים ואספקה למערכה בצפון אפריקה ולזירה באיטליה.
בנוסף שמשו נמליה של דרום אפריקה לחופי האוקיינוס האטלנטי והאוקיינוס ההודי כבסיס פעיל מאוד לכוחות הצי של בעלות הברית.
דרום אפריקאי רבים התנדבו לשרת במסגרת חיל האוויר המלכותי הבריטי.
צבא דרום אפריקה וחיל האוויר הדרום אפריקאי לקחו חלק פעיל מאוד בתבוסת הרוחות האיטלקים בשנים 1940–1941 במערכה במזרח אפריקה.
טייסת מס' 12 של חיל האוויר הדרום אפריקאי שהפעילה מטוסי יונקרס Ju 86 ביצעה את ההפצצה הראשונה במערכה באפריקה על ריכוז טנקים איטלקים במויאל (Moyale) שעל גבול קניה (אז מזרח אפריקה הבריטית) – אתיופיה (אז אפריקה המזרחית האיטלקית), ב-11 ביוני 1940, שעות ספורות אחרי כניסתה של איטליה למלחמה.
ניצחון חשוב נוסף שבו השתתפו הדרום אפריקאים היה הקרב על מדגסקר בו נכבש האי מידי כוחות צרפת של וישי.
כוחות בריטים, בסיוע כוחות מדרום אפריקה, יצאו לפלישה מדרום אפריקה ונחתו באי בעל החשיבות האסטרטגית ב-4 במאי 1942, כשמטרת הפלישה למנוע נחיתה יפנית.
דיוויזיית חיל הרגלים הראשונה של דרום אפריקה לקחה חלק בכמה מבצעים במזרח אפריקה (1940) ובצפון אפריקה (1941–1942), כולל בקרב אל-עלמיין השלישי, לפני שהוחזרה לדרום אפריקה.
דיוויזיית חיל הרגלים השנייה של דרום אפריקה גם היא לקחה חלק בקרבות בצפון אפריקה ב-1942 וב-21 ביוני 1942 שתי בריגדות חיל רגלים שלמות של הדיוויזיה יחד עם רוב כוחות התמיכה נפלו בשבי במהלך המצור על טוברוק.
דיוויזיית חיל הרגלים השלישית של דרום אפריקה לא השתתפה בקרבות כלל.
במקום זאת היא עסקה בארגון הגנת העורף בדרום אפריקה ובאימונים, שימשה כחיל מצב ושלחה תגבורות לשתי הדיוויזיות האחרות.
יחד עם זאת, הבריגדה הממוכנת השביעית שלה השתתפה בפלישה למדגסקר ב-1942.
הדיוויזיה המשוריינת השישית של דרום אפריקה נלחמה בקרבות רבים באיטליה ב-1944 וב-1945.
חיל האוויר הדרום אפריקאי תרם תרומה משמעותית מאוד למלחמה באוויר במערכה במזרח אפריקה, בצפון אפריקה, בפלישה לסיציליה, באיטליה, במערכה בבלקנים ומטוסיו הגיעו אף עד לחזית המזרחית וביצעו משימות הפצצה על שדות התעופה בפלוישט שברומניה, במרד ורשה וביצעו משימות סיור בחזית הרוסית באזור קרקוב-לבוב.
מספר רב של דרום אפריקאים השתלבו בצוותי אוויר של חיל האוויר המלכותי הבריטי.
הצי הדרום אפריקאי השתתף במלחמה כנגד יפן.
יחד עם זאת לא כל הציבור הדרום אפריקאי תמך במאמץ המלחמתי.
מלחמת הבורים שהסתיימה 37 שנים לפני פרוץ מלחמת העולם השנייה, השאירה משקעים מרים בליבם של רבים מהציבור האפריקאנרי ומבחינתם הצטרפות למלחמה לצדו של "האויב" לשעבר הייתה מעשה של בגידה נגד המולדת.
רגשות אלה היוו כר לצמיחתה של תנועה לאומנית אפריקאנרית שבתוכה הוקמו יחידות צבאיות למחצה שההשראה שלהן הייתה פלוגות הסער הנאציות, האס אה והם היו קשורות למודיעין הגרמני, האבווהר ולמשרד החוץ הגרמני באמצעותו של דר' לויטפולד וורץ (Luitpold Werz), לשעבר קונסול גרמניה בפרטוריה.
יחידות אלה ביצעו פעולות חבלה כנגד ממשלתו של סמאטס וניסו להניע מועמדים לגיוס מכוונתם להתגייס למלחמה.
במלחמת קוריאה השתתפה טייסת מס' 2 המפורסמת ("The Flying Cheetahs").
הסכם סימונסטאון (Simonstown Agreement) היה הסכם לשיתוף פעולה ימי בין בריטניה לבין דרום אפריקה שנחתם ב-30 ביוני 1955. על פי ההסכם, הצי המלכותי פינה את בסיסו בסימונסטאון והעביר את הפיקוד על הצי הדרום אפריקאי לידי ממשלת דרום אפריקה.
בתמורה התחייבה דרום אפריקה לאפשר שימוש בבסיס לצי המלכותי.
הפעילות החשאית של דרום אפריקה בחו"ל
ב-4 באוקטובר 1966 קיבלה לסוטו עצמאות כמונרכיה חוקתית.
ב-1973 הוקמה האספה הלאומית הזמנית הממונה של לסוטו, שהרוב המוחלט של המושבים שלה היו של "המפלגה הלאומית של לסוטו" במנהיגותו של ראש הממשלה לאבואה ג'ונתן (Leabua Jonathan).
דרום אפריקה סגרה למעשה את הגבולות היבשתיים של המדינה עקב תמיכתה של לסוטו בפעולות מעבר לגבול של הקונגרס הלאומי האפריקני (ANC).
יתר על כן, דרום אפריקה איימה בפומבי שהיא תנקוט בפעולה יותר תקיפה כנגד לסוטו אם ממשלתו של ג'ונתן לא תעקור מהשורש את הנוכחות של ה-ANC.
התנגדות פנימית וחיצונית זו לממשלת לסוטו כוונה לגרום לאלימות ולחוסר יציבות פנימית בלסוטו שבסופו של דבר הובילה להפיכה צבאית ב-1986.
ב-1981 בוצע בסיישל ניסיון הפיכה שנכשל על ידי מייק הוארה (Mike Hoare) וקבוצת שכירי החרב שלו.
ועדת חקירה בינלאומית שמונתה על ידי מועצת הביטחון של האו"ם ב-1982, הסיקה כי סוכנויות המודיעין של דרום אפריקה היו מעורבות בניסיון ההפיכה, כולל משלוח נשק ותחמושת.
כוחות ההגנה של דרום אפריקה ובמיוחד חיל האוויר הדרום אפריקאי היו מעורבים ישירות בסיוע למשטרו של איאן סמית' ברודזיה כנגד המורדים הקומוניסטים של "האיחוד האפריקאי הלאומי של זימבבואה" (ZANU).
דרום אפריקה, ישראל ונשק גרעיני
קהילת המודיעין האמריקאית האמינה שישראל השתתפה במיזמי מחקר גרעיניים של דרום אפריקה וסיפקה לדרום אפריקה טכנולוגיות צבאיות לא-גרעיניות במהלך שנות השבעים, בתקופה שבה דרום אפריקה פיתחה את כלי הנשק הגרעיניים שלה.
דייוויד אולברייט (David Albright), מייסד המכון למדע ולביטחון בינלאומי (Institute for Science and International Security) כתב בביטאון מדעני האטום ש"במסגרת התמודדותה עם עיצומים בינלאומיים, החלה דרום אפריקה לארגן רשתות רכש חשאיות באירופה ובארצות הברית והחלה למסד שיתוף פעולה ארוך-טווח עם ישראל".
במהלך שנות השמונים דרום אפריקה עסקה במחקר ובפיתוח של כלי נשק גרעיניים, נשק ביולוגי ונשק כימי.
עם עליית שלטון הרוב ב-1994 פירקה דרום אפריקה את כולם, המדינה היחידה עד היום בעולם שוויתרה מרצונה על כלי נשק גרעיניים שהיא בעצמה ייצרה.
המדינה חתומה על אמנת הנשק הביולוגי מאז 1975, על אמנת הנשק הכימי מאז 1995 ועל האמנה למניעת הפצת נשק גרעיני מאז 1991.
אחת ההשערות לגבי תקרית ולה הייתה שהיא מעידה על ניסוי גרעיני.
זיהוי זה בוצע על ידי הלוויין האמריקני "ולה" ב-22 בספטמבר 1979. רוב המידע על האירוע עדיין מסווג.
הלוויין זיהה את ההבזק הכפול באטמוספירה האופייני לפיצוץ גרעיני בעוצמה של שלושה קילוטון ליד איי הנסיך אדוארד (Prince Edward Islands), שטח תלות של דרום אפריקה בדרום האוקיינוס ההודי.
בהנחה שהממצאים היו פיצוץ גרעיני ולא תופעה טבעית או תקלה במערכות הלוויין, שתי החשודות העיקריות הן ישראל ודרום אפריקה, ששתיהן ניהלו מיזמים גרעיניים חשאיים באותה תקופה.
בדיקת האפשרות של שתי המדינות כאחראיות לאירוע הייתה מעמידה במבוכה את ממשלו של הנשיא ג'ימי קרטר.
ישראל הייתה בעלת ברית קרובה של ארצות הברית בעוד שיחסי ארצות הברית-דרום אפריקה היו קרובים אך לא פופולריים בשל קיומו של משטר האפרטהייד.
קרטר עסק רבות בנושא של מניעת הפצת הנשק הגרעיני ותגובה נמרצת הייתה מתבקשת אם היה מתברר שכל אחת משתי המדינות עומדת מאחורי הפיצוץ.
מהלך כזה היה משבש את הדיונים שהתנהלו באותה תקופה בוועידת קמפ דייוויד.
במידה ואכן התרחש פיצוץ גרעיני, קשה להוכיח מי ביצע אותו.
קיימים קשיים להוכיח את ההשערות לגבי מעורבותן של שתי המדינות.
בכל מקרה הייתה לדרום אפריקה תוכנית גרעינית באותה תקופה והמיקום הגאוגרפי של הפיצוץ מרמז על מעורבותה.
יחד עם זאת, לאחר נפילת משטר האפרטהייד, גנזה דרום אפריקה את רוב המידע על תוכניתה הגרעינית ועל פי דיווח של הסוכנות הבינלאומית לאנרגיה אטומית לא הייתה לדרום אפריקה היכולת לבצע פיצוץ כזה עד נובמבר 1979, חודשיים אחרי האירוע.
מקורות מודיעין אמריקנים זיהו אמצעי ביטחון לא שגרתיים במתקן של דרום אפריקה בוולביס ביי (Walvis Bay) (כיום בנמיביה) שבוע לפני הפיצוץ, מה שהוביל לחשדות שבסיס היציאה לניסוי היה שם.
יחד עם זאת קיימת אפשרות סבירה יותר שהממצאים הללו קשורים יותר לתרגילים צבאיים שהתקיימו באזור באותו זמן.
ברשות ישראל היו ב-1979 כלי נשק גרעיניים, אך נשאלת השאלה האם הייתה לה את היכולת לקיים ניסוי כזה במרחק אלפי קילומטרים.
בהנחה שהיה זה ניסוי ישראלי, סביר להניח שהוא בוצע בשיתוף פעולה ובסיוע דרום אפריקאי.
יצור נשק על ידי דרום אפריקה
דרום אפריקה ייצרה במשך השנים מגוון כלי נשק, רכבים צבאיים ומטוסים לצרכיה ולמטרות יצוא.
חלקם של האמצעים יוצרו תחת רישיון רשמי של יצרניות נשק ממדינות אחרות וחלק אחר יוצר כיוזמה מקומית מלאה.
יצור נשק זה התבקש לאור צרכיה הביטחוניים של דרום אפריקה ולאור האמברגו הבינלאומי להספקת נשק שהוטל על דרום אפריקה.
יצרניות הנשק העיקריות של דרום אפריקה היו חברות בבעלות ממשלתית כמו דנל (Denel) וארמסקור (Armscor).
החברות עסקו בייצור רבים מכלי הנשק של כוחות ההגנה של דרום אפריקה כולל תותחי הוביצר 155 מ"מ.
מהלכה של מלחמת הגבול נשזר בצורה בולטת במלחמת האזרחים באנגולה ובמלחמת העצמאות של נמיביה.
הרקע לפרוץ המלחמה מתחיל עוד בימי מלחמת העולם הראשונה כאשר כבשה דרום אפריקה את דרום-מערב אפריקה הגרמנית.
לאחר סיום המלחמה קיבלה דרום אפריקה מנדט מחבר הלאומים לשלוט במושבה הגרמנית לשעבר.
לאחר סיום מלחמת העולם השנייה חפצה דרום אפריקה לספח באופן קבוע את הטריטוריה לשטחה וב-1946 הגישה בקשה ברוח זו לאו"ם.
האו"ם סירב לבקשה מאחר שלכל אורך התהליך לא התקיימה התייעצות עם האוכלוסייה המקומית והציע במקום זאת שדרום אפריקה תשלוט בטריטוריה במסגרת משטר נאמנות, דבר שדרום אפריקה סירבה לו ועקב כך התנהל מאבק משפטי לאורך שנים.
ב-1966 פרסם בית הדין הבינלאומי בהאג החלטה כי המנדט לא יכול להימשך מבחינה חוקית ובעקבות הודעה זו הודיעה העצרת הכללית של האו"ם כי המנדט של דרום אפריקה על דרום-מערב אפריקה הסתיים.
ב-1971 הודיע בית הדין הבינלאומי כי שלטונה של דרום אפריקה בטריטוריה הוא בלתי חוקי וקרא לה לפנות אותה.
למרות שדרום אפריקה שאפה, כאמור, לספח את שטח הטריטוריה, היא לא עשתה כן, אך דה-פקטו התייחסה אל דרום-מערב אפריקה כאל "המחוז החמישי" שלה ותושביה הלבנים זכו לייצוג בפרלמנט של דרום אפריקה (ברוח משטר האפרטהייד).
עקב הסירוב של ממשלת דרום אפריקה למתן עצמאות ועקב יישום חוקי האפרטהייד בדרום מערב אפריקה, נעשתה עמדתו של ארגון SWAPO יותר ויותר מיליטנטית וב-1962 הוא הקים את הזרוע הצבאית שלו (PLAN).
ב-1966 הקים SWAPO בסיסים בזמביה וב-26 באוגוסט 1966 פרצו חילופי אש בין כוחות SWAPO לבין כוחות משטרת דרום אפריקה בסיוע חיל האוויר הדרום אפריקאי.
הייתה זו תחילתה של המלחמה ארוכת השנים.
בתקופה זו החלו גם להתגבש היחידות המיוחדות של צבא דרום אפריקה, שמאוחר יותר, בשנות השבעים, הפכו ליחידות הקומנדו, הצנחנים וחיל הרגלים של הצבא שלקחו חלק פעיל במלחמה.
בסוף 1966 הצטרפה UNITA למאבק בפורטוגל למען עצמאותה של אנגולה.
ב-1967 תקפו מסוקים של חיל האוויר הדרום אפריקאי מטרות של המורדים באנגולה כסיוע לממשל הקולוניאלי של פורטוגל, מה שיצר בשנת 1970 ברית משולשת בין דרום אפריקה, פורטוגל ורודזיה.
בשנים הבאות הועברה האחריות לניהול המלחמה מידיה של משטרת דרום אפריקה ושל שלוחתה בדרום-מערב אפריקה לידי כוחות ההגנה של דרום אפריקה.
באפריל 1974 התחוללה בפורטוגל מהפכת הציפורנים בעיקר על רקע ההתמרמרות של חוגים מצבא פורטוגל על מחיר הדמים הכבד של השליטה במושבותיה של פורטוגל באפריקה (אנגולה ומוזמביק).
התוצאה העיקרית של המהפכה הייתה הכרזתה של פורטוגל על מתן עצמאות למושבותיה והיא הודיעה כי לאנגולה תוענק העצמאות ב-11 בנובמבר 1975. בה בעת החלו שלושת ארגוני המאבק האנגולים שהיו יריבים זה לזה להיאבק על השליטה במדינה לקראת עזיבתם של הכוחות הפורטוגלים.
החלה תמיכה של מעצמות העל ושל מדינות הברית שלהם בצדדים שונים בסכסוך, כולל ארצות הברית, ברית המועצות, סין וקובה.
סיומה של מלחמת העצמאות של אנגולה ב-11 בנובמבר 1975 הייתה תחילתה של מלחמת האזרחים באנגולה.
בשנים 1966–1968 מונו על ידי האו"ם מספר נציבים לנמיביה שדרום אפריקה לא הכירה בהם ובמקביל המשיך האו"ם להכריז על שלטונה של דרום אפריקה בטריטוריה כבלתי חוקי.
בנובמבר 1989 נסוגו סופית כוחות דרום אפריקה משטחי אנגולה ודרום-מערב אפריקה ובמרץ 1990 הוכרזה עצמאותה של נמיביה.
כמה ארגוני שחרור צבאיים שפעלו לביטול משטר האפרטהייד בלטו במאבקם במשך השנים.
בניהם הזרוע הצבאית של מפלגת הקונגרס הלאומי האפריקני, "חנית האומה" (Umkhonto we Sizwe), הזרוע הצבאית של הקונגרס הפאן אפריקני של אזניה (Pan Africanist Congress of Azania), צבא השחרור של העם האזאני (Azanian People's Liberation Army) ויחידות ההגנה העצמית של מפלגת אינקטה (Inkatha Freedom Party).
עם ביטול משטר האפרטהייד והמעבר לשלטון הרוב בדרום אפריקה התמזגו ארגונים אלה בכוחות ההגנה של דרום אפריקה.
במקביל, הוקמה ב-1973 "חזית ההתנגדות האפריקאנרית" – AWB, מפלגה פוליטית לאומנית ימנית שמטעמה פעלה גם מיליציה חמושה.
המפלגה והמיליציה נחשבו ונחשבים לניאו נאצים,למרות שהם טוענים שאין שום קשר בין האידאולוגיה שלהם לאידאולוגיה הנאצית.
שאיפתם היא לחדש את הקמתן של הרפובליקות האפריקאנריות.
התנועה הוקמה על רקע אכזבתם של חוגים קיצוניים בציבור האפריקאנרי מהמדיניות הפייסנית לדעתם של ראש ממשלת דרום אפריקה בשנות השישים והשבעים ג'ון פורסטר, שגם הוא היה ממוצא אפריקאנרי.
במהלך שנות השבעים והשמונים גדלה המפלגה בקצב מהיר ונשמעו טענות שבשיא כוחה, בסוף שנות השמונים היא מנתה כחצי מיליון חברים.
הם התנגדו לרפורמות שבוצעו במשטר האפרטהייד, הטרידו פוליטיקאים ממחנה השמאל וארגנו הפגנות ענק שבהם הראו את כוחם הפוליטי והצבאי.
במהלך מצב החירום שהוכרז בשנים 1984–1986 הם איימו באלימות על כל אדם לא-לבן שימצא מחזיק נשק.
עיקר פעולתם הייתה כנגד אנשי הקונגרס הלאומי האפריקני ולמרות פעילותה ראו בה השלטונות קבוצת שוליים לא מזיקה.
בתקופת המשא ומתן על מעבר לשלטון דמוקרטי ביצעו אנשי הארגון פעולות שנועדו להפריע ולפוצץ אירועים הקשורים לתהליך המעבר ואף התפרעו במקום בו נאם נשיא דרום אפריקה פרדריק וילם דה קלרק ופרצו לאתר הדיונים על תהליך המעבר.
ב-1994 ניסתה החזית להגן על משטרו הדיקטטורי של לוקאס מנגופ, מנהיג בופוטאצוואנה, אחרונת מדינות הבנטוסטן, שסירב למזג את מדינתו עם דרום אפריקה המתחדשת.
קבוצה קטנה של אנשי החזית הגיעה לבירת המדינה וכוחות הביטחון של המדינה שתמכו גם הם במנגופ, הסירו את תמיכתם בו כשראו שאנשי החזית תומכים בו.
התפתח קרב קצר שעלה בכמה הרוגים.
מנהיג החזית טען בהמשך כי הם הוזמנו לסייע לשלטון השחור במדינה, טענה שלא נמצאו לה סימוכין.
כיום החזית מתפקדת רק כמפלגה פוליטית ונטשה את דרך המאבק המזוין.
כיום – כוחות ההגנה של דרום אפריקה
כוחות ההגנה הלאומיים של דרום אפריקה (South African National Defence Force – SANDF) הם הכוח הצבאי הנוכחי של דרום אפריקה.
הם הוקמו ב-1994 בעקבות הבחירות הכלליות הראשונות לאחר סיום האפרטהייד.
נכון ל-2004 הושלם תהליך השילוב, תוך שמירת כוח האדם של כוחות ההגנה של דרום אפריקה (SADF), ששולבו במבנה ארגוני שמאוד דומה לזה הקודם.
יחד עם זאת, עקב בעיות בתהליך השילוב, אילוצים תקציביים, ובעיות אחרות, כוחות ההגנה מתמודדים עם בעיות יכולת.
כוחות הקומנדו של דרום אפריקה (South African Commando System) היו כוחות מיליציה טריטוריאליים שהיו פעילים עד 2008 ומבוססים על יחידות מקומיות בסדר גודל של פלוגה או גדוד.
בשנים האחרונות לפעילותם, תפקידם היה לשמש כוח סיוע למשטרת דרום אפריקה ככוח לביטחון פנים.
ארבע זרועות מרכיבות את כוחות ההגנה של דרום אפריקה:
השירות הרפואי הצבאי של דרום אפריקה.
ההיסטוריה הצבאית של קנדה מתמשכת על פני מאות שנים של פעילות צבאית בשטחים, שמהווים את קנדה ומעורבויות של כוחות צבאיים קנדים בעימותים מזוינים ובמשימות שמירת שלום ברחבי העולם.
במשך אלפי שנים האזור שמהווה כיום את שטחה של קנדה היה שדה לעימותים בין-שבטיים ספורדיים של תושביה המקוריים של קנדה.
החל מהמאות ה-17 וה-18, התנהלו בקנדה ארבע מלחמות קולוניאליות ושתי מלחמות נוספות בנובה סקוטיה ובאקדיה בין צרפת החדשה לבין ניו אינגלנד.
העימותים התמשכו כמעט שבעים שנה.
ב-1763, במלחמה הקולוניאלית האחרונה, מלחמת שבע השנים, ניצחו הבריטים, והתושבים הצרפתים, אותם קיוו הבריטים להטמיע, הוכרזו כ"נתינים בריטיים".
לאחר חקיקתו של "חוק קויבק" (Quebec Act) ב-1774, שנתן לקנדים את הצהרת הזכויות הראשונה שלהם תחת הממשל החדש, סירבו המושבות הבריטיות הצפוניות להצטרף למהפכה האמריקאית ונותרו נאמנים לכתר הבריטי.
האמריקנים ביצעו פלישות ב-1775 וב-1812 ובשתי ההזדמנויות הם נהדפו על ידי הכוחות הקנדיים.
עם זאת, איום זה מדרום ימשיך להתקיים במהלך המאה ה-19 ויהיה אחד הגורמים לאיחוד קנדה ב-1867.